Eesti Kaubandus-Tööstuskoda korraldabneljapäeval, 23. jaanuaril 2020 kell 10.00 – 16.00, Eesti Kaubandus-Tööstuskojas (Toom-Kooli 17, Tallinn) seminari ettevõtete raamatupidajatele ja finantstöötajatele.
MAJANDUSAASTA ARUANNE 2019
Mida peaks raamatupidaja kindlasti teadma enne majandusaasta aruande 2019 koostamist?
Seminaril leiavad käsitlemist teemad ja saavad vastused küsimused:
Mida olulist on kirjas raamatupidamise seaduses aastaaruande koostamise kohta?
Mida tuleks pidada silmas arvestusmeetodite valikul ja raamatupidamislike hinnangute tegemisel? Võimalikud väärkajastamised audiitori pilgu läbi.
Kas ja kuidas on muutunud Raamatupidamise Toimkonna juhendid? Kas ka siin on midagi olulist, mida raamatupidajad peaksid kindlasti teadma ja kasutama juba oma raamatupidamise aastaaruande 2019 koostamisel?
Raamatupidamise aastaaruande põhiaruanded ja lisad – millised on nõuded nende koostamisele, mida peab kindlasti teadma ja ka täitma? Enamlevinud vigadest audiitori töömailt.
Millal on mõistlik koostada mikroettevõttemajandusaasta lühendatud aruanne ja millal väikeettevõtte lühendatud raamatupidamise aastaaruanne? Millised võimalused on raamatupidaja ees koostades väikeettevõtte lühendatud raamatupidamise aastaaruannet? Mis juhtudel on kindlasti vaja koostada täismahus raamatupidamise aastaaruanne?
Milline on hästi koostatud majandusaasta aruanne?
Raamatupidamise sise-eeskiri, selle olulisus raamatupidaja ja raamatupidamiskohustuslase jaoks
Kas on toimunud või tulemas muudatusi taksonoomia vormides?
Majandusaasta aruande koostamise enamlevinud vead ja kuidas neid vältida
Anne Nuut on raamatupidajate seas hinnatud lektor.
Ta on MTÜ Eesti Raamatupidajate Kogu (ERK) nõukoja liige ja Raamatupidamise Toimkonna liige 2001-2019.
Anne Nuut on omandanud kõrghariduse raamatupidamise erialal, tegutseb juhatuse liikmena ANTIMAR Audiitorid OÜ-s ja Heister AN OÜ-s.